Temeljem članka 6. Zakona o zakupu i kupoprodaji poslovnog prostora (Narodne novine br. 125/11, 64/15, 112/18), članka 1. stavak 5. i članka 20. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/2015) i članka 29. Statuta Ustanove Sportski objekti Samobor, Upravno vijeće Ustanove raspisuje:

**JAVNI NATJEČAJ**

**za davanje u zakup poslovnog prostora**

Predmet ovog natječaja je poslovni prostor kojim upravlja Ustanova Sportski objekti Samobor, koji se nalazi u Sportskoj dvorani Rude na adresi Rude 93.

1. Poslovni prostor u prizemlju objekta ukupne površine 19,00 m2.

Početna mjesečna zakupnina iznosi 10,07 eura s PDV-om. Ponuditelj se obvezuje izvršiti uplatu jamčevine u iznosu od 30,21 eura.

* poslovni prostor namijenjen je za rad udruge
* zakup se određuje na određeno vrijeme na rok od 5 godina.
* zakupnik je dužan snositi režijske troškove nastale korištenjem navedenog prostora sukladno cjeniku obračuna režijskih troškova za zakup poslovnih prostora kojeg donosi Upravno vijeće Ustanove

Pravo sudjelovanja na natječaju imaju udruge koje provode programe i projekte od interesa za Grad Samobor.

Prijava se podnosi pisanim putem.

Prijavi se prilažu:

* 1. izvadak iz Registra u koji je udruga upisana;
	2. dokaz o upisu u Registar neprofitnih organizacija;
	3. ispunjen obrazac izjave osobe ovlaštene za zastupanje pravne osobe da je pravna osoba podmirila sve dospjele financijske i druge obveze koje proizlaze iz njezinih ugovornih odnosa s trećima (obrazac izjave je sastavni dio dokumentacije za provedbu natječaja);
	4. dokaz da se protiv udruge, odnosno osobe ovlaštene za zastupanje ne vodi se kazneni postupak i nije pravomoćno osuđena za kazneno djelo definirano Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge;
	5. potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava;
	6. potvrda da nema dugovanja prema proračunu Grada;
	7. ispunjeni obrazac izjave o financiranju programa/projekta udruge kada se oni financiraju iz javnih izvora;
	8. preslika financijskog izvješća za prethodnu godinu (za obveznike dvojnog knjigovodstva), odnosno presliku knjige prihoda i rashoda (za obveznike jednostavnog knjigovodstva);
	9. preslika izvješća o obavljenim aktivnostima ili uslugama organizatora volontiranja, temeljem Zakona o volonterstvu („Narodne novine“, broj 58/07, 22/13 i 84/21);
	10. izvod iz matične knjige radnika (evidencija o zaposlenim radnicima);
	11. izjava o partnerstvu u slučaju namjere korištenja prostora u partnerstvu s ostalim udrugama (obrazac izjave je sastavni dio dokumentacije za provedbu natječaja).

Prijava i svi obrasci moraju biti potpisani od strane osobe ovlaštenje za zastupanje.

Jamčevina se uplaćuje na žiro-račun Ustanove Sportski objekti Samobor IBAN RBA: HR2524840081104530460 s pozivom na broj HR67 – OIB, s naznakom „za jamčevinu”.

Jamčevina, koju je položio ponuditelj čija ponuda nije prihvaćena, vraća se ponuditelju najkasnije u roku od 8 (osam) dana od dana donošenja odluke o odabiru zakupnika, dok se položena jamčevina ponuditelja čija je ponuda prihvaćena ne vraća.

Ustanova Sportski objekti Samobor će sa sudionikom natječaja, koji prihvati uvjete iz natječaja, sklopiti Ugovor o zakupu poslovnog prostora u roku 30 dana od dana zaključenja natječaja.

Ugovor o zakupu poslovnog prostora sklapa se u obliku solemnizirane isprave, po javnom bilježniku, a trošak solemnizacije ide na teret zakupca.

Ukoliko sudionik uspije u natječaju, a iz bilo kojeg razloga odustane od ugovora o zakupu ili odbije potpisati isti, gubi pravo na povrat uplaćene jamčevine.

Rok za podnošenje pisanih ponuda je do **21. 7. 2023. do 10,00 sati** bez obzira na način dostave.

Pismene ponude za zakup poslovnog prostora s dokumentacijom dostavljaju se preporučeno na adresu:

#### USTANOVA SPORTSKI OBJEKTI SAMOBOR

#### Samobor, Andrije Hebranga 26a

**s naznakom “Zakup poslovnog prostora- ne otvaraj”**

Nepotpune i nepravovremeno pristigle ponude neće se razmatrati.

O rezultatima natječaja Upravno vijeće Ustanove Sportski objekti Samobor obavijestit će sve sudionike u natječaju u roku od 30 (trideset) dana od dana donošenja odluke o odabiru zakupnika.

Ustanova Sportski objekti Samobor zadržava pravo poništenja natječaja djelomično ili u cijelosti bez posebnog obrazloženja.

Sve potrebne informacije mogu se dobiti na tel. 091 3365 097.

 **USTANOVA**

 ***SPORTSKI OBJEKTI SAMOBOR***